Държавен вестник, бр. 9, 2015 г., стр. 43

БРОЙ  9	
Д Ъ Р Ж А В Е Н  В Е С Т Н И К 	
СТР.  43  
Чл. 12. (1) При задържане на лица в струк-
тура на МВР, в която не са обособени места 
за настаняване на задържани лица и същата 
е отдалечена от структурата, в която има 
обособени такива: 
1. заповедта за задържане се издава в 4 
екземпляра, като четвъртият екземпляр се 
предава на структурата, в която се настанява 
задържаното лице; 
2. при необходимост от принудителен 
престой на задържаното лице в рамките на 
24 часа служителят, работещ с него, е длъжен 
да създаде организация за конвоиране; 
3. полицейският орган, задържал лицето, 
изисква по телефона от оперативния дежурен 
в оперативна дежурна част (ОДЧ) пореден 
номер на заповед за задържане, след което 
му докладва необходимата информация, ка-
саеща задържането, с оглед отразяването є 
в съответния специален регистър и книгата 
за задържани лица; 
4. ръководителите на структурите на МВР, 
където се води документация по задържането, 
създават необходимата организация за налич-
ност в ОДЧ на поредни номера от деловодния 
специален регистър извън работно време, в 
празнични или почивни дни; 
5. полицейският орган, издал заповедта 
за задържане на лицето, е длъжен в първия 
работен ден чрез ръководителя на структурата 
на МВР да представи в съответното деловод-
ство екземпляр от заповедта с приложените 
документи. 
(2) Полицейски органи на структури на 
МВР, в които няма обособени места за нас-
таняване на задържани лица, задържат лица, 
като изискат пореден номер на заповед за 
задържане по реда на ал. 1, т. 3. При спазване 
на реда за вътрешна кореспонденция в МВР 
четвъртият екземпляр от заповедта за задър-
жане се предава на съответното длъжностно 
лице по чл. 25, ал. 1 от структурата на МВР, в 
която има обособено място за настаняване на 
задържани лица и в която ще бъде настанено 
задържаното лице. 
(3) Четвъртият екземпляр от заповедта за 
задържане се вписва и в специалния регистър 
на структурата на МВР, в която се настанява 
задържаното лице, като в книгата за задър-
жани лица в графа 17 „Забележка“ се вписват 
данните на задържалия лицето служител от 
другата структура на МВР. 
Чл. 13. Срокът за задържане на лица по 
реда на ЗМВР започва да тече от момента, в 
който е ограничено правото им на свободно 
придвижване, като точният час се отбелязва в 
заповедта за задържане независимо от времето 
на нейното фактическо издаване. 
Чл. 14. При преместване на задържаното 
лице от една структура на МВР в друга се 
отчита общото време на принудителен престой 
на лицето в структурите на МВР, като се спазва 
24-часовият срок за полицейско задържане. 
Чл. 15. (1) Незабавно след задържането 
задържаното лице се запознава с основани-
ята за задържането, предвидената в закона 
отговорност, както и с правата му по ЗМВР, 
включително с правото му: 
1. да обжалва пред съда законността на 
задържането; 
2. на адвокатска защита от момента на 
задържането; 
3. на медицинска помощ;
4. на телефонно обаждане, с което да съ-
общи за своето задържане; 
5. да се свърже с консулските власти на 
съответната държава, в случай че не е бъл-
гарски гражданин;  
6. да ползва преводач, в случай че не раз-
бира български език. 
(2) Задържаното лице попълва декларация 
в два екземпляра, че е запознато с правата си, 
както и за намерението си да упражни или 
да не упражни правата си по ал. 1, т. 2 – 6 
(приложение № 1), като първият екземпляр 
се връчва на задържаното лице, а вторият се 
прилага към заповедта за задържане. Отказът 
на задържаното лице да попълни декларация 
се удостоверява с подписа на един свидетел. 
(3) Когато задържаното лице е неграмотно 
или не е в състояние само да попълни дек­
ларацията, тя се попълва от служител, като 
волеизявленията се диктуват от самото лице в 
присъствието на свидетел, който удостоверява 
тяхната истинност с подписа си. 
(4) Възможността на задържаното лице да 
упражни правото си да обжалва пред съда 
законността на задържането се осъществява 
по реда на Административнопроцесуалния 
кодекс (АПК). 
(5) На задържаното лице се предоставя 
възможност да ползва адвокатска защита от 
момента на задържането му. При декларирано 
изрично желание тя се осъществява от: 
1. защитник, посочен от задържаното лице, 
като разходите са за негова сметка; 
2. защитник по реда на Закона за правната 
помощ извън случаите по т. 1. 
(6) На явно място в помещенията за наста-
няване на задържани лица се поставя актуален 
списък на дежурните адвокати, поддържан и 
предоставен от адвокатския съвет, както и 
телефони на Националното бюро за правна 
помощ и на представител на местния адво-
катски съвет, който отговаря за определяне 
на адвокат по Закона за правната помощ. 
(7) При декларирано изрично желание от 
задържаното лице за назначаване на защитник 
по реда на Закона за правната помощ дежурният 
в ОДЧ/Оперативния дежурен център (ОДЦ) 
незабавно уведомява по телефона избрания 
защитник или представителя на адвокатския